  Майя Бывальцева Туннэ, 19-тӥ инвожое, «Единая Россия» партилэн улосвыл ёзэтэзлэн политсоветэз ортчиз. Отын Кун Кенешлэн куатетӥ ӧтчамаз депутатъёсты быръёнъёсы элькунъя списоклэн нырысетӥ куинь чуръёсаз кандидатъёсты пыртон понна кура сётӥзы. Лыдметлэн нырысетӥ чураз — улосвыл тӧролэсь ужзэ огдырлы быдэсъясь Александр Бречалов. Кыкетӥ интыын — элькунысь йӧскалык политикая министрлэн воштӥсез, «Удмурт Кенеш» огазеяськонлэн тӧроез Татьяна Ишматова. Куинетӥез кандидат — ожгар лэсьтӥськонъя 8 номеро валтӥсь управленилэн (ГВСУ № 8) кивалтӥсез, партилэн улосвыл ёзэтэзлэн секретарезлэн воштӥсез Алексей Прасолов. Сыӵе список понна куаразэс сётӥзы политсоветлэн ваньмыз 32 ёзчиосыз. Тодэ вайытом, Удмуртиысь Кун Кенешлэн куатетӥ ӧтчамаз депутатъёсты быръёнъёс 10-тӥ куарусёнэ ортчозы. Та ужпумъя вань иворъёсты лыдӟе «Удмуртиысь Кун Кенеш быръёнъёс — 2017» сюжетысь Тегъёс: Ижкар быръёнъёс Удмуртия ЕдинаяРоссия КунКенеш ТатьянаИшматова АлександрБречалов  